ไทยเต็งหนึ่ง 8 ชาติร่วมล่าแชมป์ฟลอร์บอลเอเชีย-โอเชียเนีย
8 ชาติร่วมแข่งขันฟลอร์บอลชิงแชมป์เอเชีย-โอเชียเนีย ครั้งที่ 3 ซึ่งจะจัดขึ้นที่ฟิลิปปินส์ โดยทีมชาติไทยในฐานะแชมป์เก่ายังเป็นเต็ง 1 โดยมีสิงคโปร์เป็นเต็ง 2 ซึ่งประเดิมสนามกับ โสมขาว เกาหลีใต้ ในวันที่ 7 ก.ค.นี้,วันที่ 6 ก.ค.62 พล.ร.อ.ไกรวุธ วัฒนธรรม อุปนายกสมาคมกีฬาฮอกกี้แห่งประเทศไทยในฐานะผู้จัดการทีมฟลอร์บอลทีมชาติไทยเปิดเผยว่า ทางสมาคมฯ ได้ส่งนักกีฬาและเจ้าหน้าที่เข้าร่วมทำการแข่งขัน ฟลอร์บอลชิงแชมป์เอเชีย-โอเชียเนีย ครั้งที่ 3 ที่ประเทศฟิลิปปินส์ ระหว่างวันที่ 7-12 ก.ค. ที่ อลอนเต สปอร์ต อารีนา,สำหรับการแข่งขันครั้งนี้ มี 8 ชาติเข้าร่วมแบ่งออกเป็น 2 สายดังนี้ ซึ่งสาย เอ ประกอบด้วย ไทย อันดับ 14 ของโลกและแชมป์เก่า, เกาหลีใต้ อันดับ 21, มาเลเซีย อันดับ 25 และปากีสถาน ซึ่งไร้อันดับโลก ส่วนสายบี ประกอบด้วย สิงคโปร์ อันดับ 16 และเต็ง 2, ญี่ปุ่น อันดับ 17 และอินเดีย อันดับ 37,ส่วนโปรแกรมการแข่งขันรอบแรกของทีมไทย วันที่ 7 ก.ค.เวลา 10.00 น.เปิดสนามพบเกาหลีใต้, วันที่ 8 ก.ค. เวลา 13.00 น.พบมาเลเซีย และวันที่ 9 ก.ค.เวลา 10.00 น. พบปากีสถาน,สำหรับรายชื่อนักกีฬาไทย มี สุรพงศ์ สังข์มงคล, เกริกศักดิ์ พิลาทา, กฤษฎา ซ้ายสุข, เขมทัศน์ ชุ่มมาก, กรวีร์ ศรีแก้ว, ณัฐวุฒิ เดือนขาว, พิษณุ กันนะลา, วีระวัฒน์ สิงห์ทอง, ชูศักดิ์ นาคประเสริฐ, ศิรากร ตรีกูต, อโณทัย พรมลี, วีระศักดิ์ พิมพา, วรตม์ บุชาคร, ศิขรินทร์ อินปา, ธีรวัฒน์ น้อยใส, อรรถชัย โส๊ะตรี, อนุพงศ์ ศรีสวัสดิ์, กิตติพงษ์ สมงาม, ชัยอานนท์ สานัส และวีชรพล อ่อนสุข,โดยผู้จัดการทีมกล่าวเสริมว่า ความคาดหวังในปีนี้ถึงแม้ว่าไทยจะเป็นแชมป์เก่า แต่เนื่องจากทางสมาคมมีนโยบายในการสร้างนักกีฬาฟลอร์บอลรุ่นใหม่ จึงไม่ได้นำนักกีฬาไทยที่อยู่ที่สวีเดนและฟินแลนด์จำนวน 13 คน มาร่วมแข่งขันด้วย จะมีเพียงแค่ ชูศักดิ์ นาคประเสริฐ มาเพียงคนเดียว โดยรอบแรกเราหวังสร้างผลงานเป็นอันดับ 1 หรือ 2 ด้วยเหตุผลตามข้างต้น ที่เป็นนักกีฬาใหม่เกือบค่อนทีม.
8 ชาติร่วมแข่งขันฟลอร์บอลชิงแชมป์เอเชีย-โอเชียเนีย ครั้งที่ 3 ซึ่งจะจัดขึ้นที่ฟิลิปปินส์ โดยทีมชาติไทยในฐานะแชมป์เก่ายังเป็นเต็ง 1 ซึ่งประเดิมสนามกับ โสมขาว เกาหลีใต้ 
ฟลอร์บอลชายทีมชาติไทย,ฟลอร์บอลชิงแชมป์โซนเอเชีย-โอเชียเนีย,พล.ร.อ.ไกรวุธ​ วัฒนธรรม​